TMI จับมือ APM จัดงาน Exclusive Talk ป้อนข้อมูลนลท. ส่งซิก Q2 เด่น
TMI จับมือ APM จัดงาน Exclusive Talk จ.นครสวรรค์ ป้อนข้อมูลนักลงทุน ส่งซิกไตรมาส 2/65 โตเด่น
TMI จับมือ APM จัดงาน Exclusive Talk จ.นครสวรรค์ ป้อนข้อมูลนลท. ส่งซิกไตรมาส 2/65 โตเด่น
7 มิ.ย. 2565

นายธีระชัย ประสิทธิ์รัตนพร ประธานเจ้าหน้าที่บริหารและกรรมการผู้จัดการใหญ่ พร้อมด้วย นายธีรศักดิ์ ประสิทธิ์รัตนพร  รองกรรมการผู้จัดการใหญ่ บริษัท ธีระมงคล อุตสาหกรรม จำกัด (มหาชน) หรือ TMI พร้อมด้วย ดร.สมภพ ศักดิ์พันธ์พนม ประธานกรรมการ, นายสุพล ค้าพลอยดี กรรมการผู้จัดการ บริษัท แอสเซท โปร แมเนจเม้นท์ จำกัด หรือ APM ร่วมนำเสนอข้อมูลธุรกิจและทิศทางการเติบโตของ TMI แก่นักลงทุนจังหวัดนครสวรรค์ ในงานสัมมนา “Exclusive Talk”  ณ โรงแรมเดอะ พาราดิโซ เจเค ดีไซน์ เมื่อเร็วๆ นี้
โดย นายธีระชัย เปิดเผยภาพรวมการดำเนินธุรกิจในไตรมาส 2/2565 ว่ามีทิศทางที่ดีต่อเนื่อง และคาดว่าจะเติบโตอย่างโดดเด่นจากธุรกิจโรงไฟฟ้าชีวภาพจังหวัดชุมพร และสมุทรสาคร
รวมถึงการเตรียมเปิดเดินเครื่อง COD โรงไฟฟ้าก๊าซชีวภาพกำลังผลิต 3 เมกะวัตต์ จังหวัดสุพรรณบุรี ซึ่งเป็นโรงไฟฟ้าชีวภาพแห่งที่ 3 ในเร็วๆ นี้ ตลอดจนการเดินหน้าขยายกำลังการผลิตโรงไฟฟ้าเพิ่มเติม และการขยายตลาดธุรกิจส่องสว่างเพิ่มขึ้น เพื่อดันรายได้เติบโต 20% ตามเป้าที่ตั้งไว้
ทั้งนี้ ผลประกอบการไตรมาส 1/2565 บริษัทมีรายได้ 143.55 ล้านบาท เพิ่มขึ้น 31.17% และกำไรสุทธิ 8.29 ล้านบาท เพิ่มขึ้น 585.50% เมื่อเทียบกับช่วงเดียวกันของปีก่อน นับเป็นการตอกย้ำถึงศักยภาพความแข็งแกร่งทางธุรกิจของ TMI ที่เติบโตแบบก้าวกระโดดหลังการระบาดโควิด-19